Exodus (cinta de 1960)

Iste articlo ye sobre una cinta de cine epico historico estausunidense de 1960; ta atros usos, se veiga Exodus.

Exodus (títol orichinal en anglés, en aragonés Exodo, estrenada en Aragón con o suyo títol traduciu enta lo castellano como Éxodo) ye una cinta de cine estausunidense de cine de drama epico historico estrenada l'anyo 1960, dirichida por Otto Preminger seguntes un guión adaptau por Dalton Trumbo (basau en a novela Exodus, que heba publicau Leon Uris l'anyo 1958), con una banda sonora orichinal d'Ernest Gold, una dirección de fotografía de Sam Leavitt y una producción cinematografica d'Otto Preminger ta la productora cinematografica Carlyle-Alpina, S.A.. Fan parte de l'elenco d'a cinta, entre d'atros actors, Paul Newman, Eva Marie Saint, Ralph Richardson, Peter Lawford, Lee J. Cobb, Sal Mineo, John Derek, Hugh Griffith, Martin Miller, Gregory Ratoff, Felix Aylmer, David Opatoshu, Jill Haworth, Marius Goring, Alexandra Stewart, Michael Wager, Martin Benson, Paul Stevens, Victor Maddern, George Maharis y Esther Ofarim.

A cinta conta la formación d'Israel en forma novelada y con una visión amplament pro-israelina (anque encara lo yera mas a primer versión d'o guión que fació Leon Uris antis de que se refusase y se contractase a Dalton Trumbo, en o que estió chunto con Spartacus las suyas primeras cintas oficials dimpués d'estar en a lista negra de Hollywood). Kitty Fremont ye una vidua estausunidense que poco dimpués d'a Segunda Guerra Mundial se troba en Chipre convidada por o cheneral Sutherland, qui estió amigo de su mariu, que yera periodista y morió cubrindo noticias d'a guerra. En Chipre conoix a Karen Hansen, una chudieva procedent de Dinamarca que ha plegau en Chipre en un barco de refuchiaus chudieus a qui los britanicos han impediu dentrar en Palestina y mantienen en un campo d'internamiento en Chipre. Kitty decide adoptar a Karen y ista ye en principio conforme, pero alavez aparixe Ari Ben Canaan, veterano d'a Brigada Chudieva mientres a guerra y militant d'o Haganah, qui organiza la fuga de 611 chudieus d'o campo levando-los enta un barco que ha de marchar enta Palestina. Entre ixos 611 chudieus se troba Karen. Cuan dimpués d'una bada de fambre las autoridaz britanicas lis permiten plegar en Palestina, marchan enta un kibbutz clamau Gan Dafna, Kitty marcha con éls, y prencipia una atracción entre ella y Ari, a la vegada que iste fa d'intermediario on a organización terrorista Irgun ta colaborar con a Haganah para guaranciar a independencia d'Israel en luita contra los arabes que asetian o kibbutz y los atros asentamientos chudieus, amostrando los primers días d'a Guerra arabo-israelina de 1948 dimpués d'a declaración d'independencia d'Israel.

A cinta s'ambienta en 1948 en Famagusta en Chipre y en Acre y atros puestos d'Israel y las suyas escenas se filmoron en Famagusta en Chipre y en Acre y Cherusalem en Israel. Localizacions d'Exodus en Internet Movie Database.

Se tracta d'una cinta que ha recibiu cuantos premios y nominacions, entre los cuals destacan un Premio Oscar (Millor Banda Sonora Orichinal) y dos nominacions (Millor Actor Segundario y Millor Fotografía en Color) en a suya 33ena edición; y un Premio Globo d'Oro a lo Millor Actor Segundario y dos ominacions (Millor Banda Sonora Orichinal y Millor Estrela Emerchent Femenina) en a suya 18ena edición.

 Elenco Exodus en Internet Movie Database. 
 Actor  Papel  Notas    '''' 

 Se veiga tamién 
 Cine en 1960.
 Cintas de 1960.

 Referencias 

 Vinclos externos 
  Exodus en Internet Movie Database.
  Exodus en Rotten Tomatoes.
  Exodus en TCM Movie.

Categoría:Cintas ambientadas en Acre (Israel)
Categoría:Cintas ambientadas en Famagusta
Categoría:Cintas ambientadas en Israel
Categoría:Cintas ambientadas en 1948
Categoría:Cintas con banda sonora orichinal d'Ernest Gold
Categoría:Cintas con dirección de fotografía de Sam Leavitt
Categoría:Cintas con guión de Dalton Trumbo
Categoría:Cintas con montache de Louis R. Loeffler
Categoría:Cintas de cine de drama
Categoría:Cintas de cine epico
Categoría:Cintas de cine historico
Categoría:Cintas d'Estaus Unius
Categoría:Cintas dirichidas por Otto Preminger
Categoría:Cintas en anglés
Categoría:Cintas en Panavision
Categoría:Cintas en Technicolor
Categoría:Cintas interpretadas por Alexandra Stewart
Categoría:Cintas interpretadas por David Opatoshu
Categoría:Cintas interpretadas por Eva Marie Saint
Categoría:Cintas interpretadas por Felix Aylmer
Categoría:Cintas interpretadas por George Maharis
Categoría:Cintas interpretadas por Gregory Ratoff
Categoría:Cintas interpretadas por Hugh Griffith
Categoría:Cintas interpretadas por Jill Haworth
Categoría:Cintas interpretadas por John Derek
Categoría:Cintas interpretadas por Lee J. Cobb
Categoría:Cintas interpretadas por Marius Goring
Categoría:Cintas interpretadas por Martin Benson
Categoría:Cintas interpretadas por Martin Miller
Categoría:Cintas interpretadas por Michael Wager
Categoría:Cintas interpretadas por Paul Newman
Categoría:Cintas interpretadas por Paul Stevens
Categoría:Cintas interpretadas por Peter Lawford
Categoría:Cintas interpretadas por Ralph Richardson
Categoría:Cintas interpretadas por Sal Mineo
Categoría:Cintas interpretadas por Victor Maddern
Categoría:Cintas producidas por Otto Preminger
Categoría:Cintas rodadas en Acre (Israel)
Categoría:Cintas rodadas en Cherusalem
Categoría:Cintas rodadas en Famagusta
Categoría:Cintas sobre a Guerra arabo-israelina de 1948